钦定古今图书集成/明伦汇编/闺媛典/第121卷 > 朱甲妻郎氏〈郑氏杜氏杨氏附〉
## 钦定古今图书集成/明伦汇编/闺媛典/第121卷 > 朱甲妻郎氏〈郑氏杜氏杨氏附〉

按《元史列女传》：“郎氏，湖州安吉人，宋进士朱甲妻也。
朱尝仕浙东，以郎氏从。至元间，朱殁，郎氏护丧还至
玉山，留居避盗。势家柳氏欲强聘之，郎誓不从，夜弃
装奉柩遁，柳邀之，中道复死，拒得免。家居，养姑甚谨。
姑尝病，郎祷天，刲股肉进啖而愈。后姑丧，以孝闻。大
德十一年旌表之。又有东平郑氏，大宁杜氏，安西杨”
氏，并少寡守志，割体肉，疗姑病。